Elba is ook ’n platejoggie en rymkletser, professionele skopbokser én hy het sy eie klerereeks. Time Magazine het vir Elba in 2016 op hul lysie van die 100 mees invloedryke mense op aarde gehad. Hy is ’n pa van twee en is verloof aan die model Sabrina Dhowre.
Elba het op sy sosiale media-profiele genoem dat hy geëerd en baie dankbaar is vir die benoeming. Hy het sommer in dieselfde asem (goed, plasing) ook sy ondersteuners aangemoedig om te gaan stem, aangesien dit tans die middeltermynverkiesings in die VSA is.